ฮาสุดๆ! มาดูสีหน้าไซบีเรียน เมื่อถูกเจ้าของหลอกว่า จะปาบอลให้กัน ( พันธุ์ไซบีเรียน ฮัสกี้ ) | Dogilike.com
ฮาสุดๆ! มาดูสีหน้าไซบีเรียน เมื่อถูกเจ้าของหลอกว่า จะปาบอลให้กัน
โดนหลอกอีกแล้วสิเรา !!!
14 มิถุนายน 2558 · ชอบ (1)
· แสดงความคิดเห็น (0) · อ่าน (37,421)
เพื่อน ๆ เคยโยนลูกบอลแบบหลอก ๆ ให้น้องหมาไปคาบกันมารึเปล่าคะ แล้วได้สังเกตหน้าตาของน้องหมารึเปล่าว่า เวลาโดนเราแกล้งแล้วน้องหมาเขาทำสีหน้าอย่างไร? ข่าวน้องหมาเช้านี้น่ารักมาก ๆ เลยค่ะ เมื่อหญิงเจ้าของน้องหมาได้ถ่ายภาพสีหน้าของน้องหมาที่ถูกหลอกว่าจะโยนลูกบอลให้เล่นเอาไว้ จะน่ารักแค่ไหน เราไปดูกันเลยค่ะ ...
กลายเป็นภาพที่เรียกได้ว่า สามารถเรียกเสียงหัวเราะให้กับเหล่าคนรักสุนัขและถูกแชร์ต่อ ๆ กันในโลกออนไลน์อย่างรวดเร็วเลยค่ะ สำหรับภาพถ่ายสีหน้าสุดฮาของ เจ้า Anuko สุนัขน่ารักสายพันธุ์ไซบีเรียน ฮัสกี้ ที่ถูก Jasmine Milton หญิงผู้เป็นเจ้าของอายุ 18 ปี ทำท่าแกล้งโยนลูกบอลให้เล่นแต่กลับไม่ได้โยนให้จริง ๆ จึงทำให้มันแสดงสีหน้าเหนื่อยหน่ายออกมา เมื่อโดนเจ้าของผู้เป็นที่รักหลอกเข้าเต็ม ๆ ซึ่ง Jasmine บอกว่า เธออดที่จะหัวเราะกับสีหน้าแสนตลกของสุนัขสุดรักไม่ได้ เธอจึงได้ถ่ายรูปของมันเพื่อแบ่งปันให้ชาวออนไลน์ได้เห็นความน่ารักของมันด้วย ...
Jasmine บอกว่า เจ้า Anuko เป็นสุนัขที่มาอยู่เป็นเพื่อนเธอ หลังจากที่เธอป่วยเป็นโรคซึมเศร้า โดยเมื่อมันเข้ามาในชีวิตของเธอก็ทำให้เธอหายจากโรคซึมเศร้าทันที เพราะมันได้สร้างรอยยิ้มและเสียงหัวเราะให้กับเธอไม่เว้นแต่ละวัน โดยเฉพาะเมื่อมันแสดงสีหน้าตลก ๆ ออกมา และเธอยังบอกอีกว่า เจ้า Anuko เป็นเหมือนแหล่งความสุขที่ดีที่สุดในชีวิตของเธอ
และในตอนนี้ภาพของ เจ้า Anuko ก็ได้สร้างความสุขและเสียงหัวเราะให้กับคนรักสุนัข รวมถึงชาวออนไลน์ไปทั่วโลกเลยทีเดียว
หน้าตาของเจ้า Anuko ดูจะเหนื่อยหน่ายเอามาก ๆ เลยนะคะที่ถูกเจ้าของหลอกเข้าเต็ม ๆ แล้วน้องหมาของเพื่อน ๆ ล่ะคะ ทำหน้าตาน่ารักน่าหยิกแบบนี้รึเปล่า?
Tags : พันธุ์ไซบีเรียน ฮัสกี้ ข่าวหมา, ข่าวสุนัข, dog news, daily dog, dog, สุนัข, หมา, ภาพ, น่ารัก, ฮา, โดนหลอก, ลูกบอล, ของเล่น, ปาบอล, ทวิตเตอร์, ซึมเศร้า | Catagories : Daily Dog ชอบ (1)